Diari Oficial de la Generalitat Valenciana


Sumari del DOGV 9939, del 18-09-2024 (2024/9417)

ACORD de 17 de setembre de 2024, del Consell, pel qual s'autoritza una transferència de crèdit entre línies del capítol 4 del programa 111L00 Projectes estratègics al capítol 4 del mateix programa, de Presidència de la Generalitat, per import de 3.000.000,00 d'euros (expedient 05.012/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9417

CVE
:   JVJB-G-8577-2675

Data del document
:   17-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Presidència proposa una modificació pressupostària que consistix en una transferència de crèdit del programa pressupostari 111L00 Projectes estratègics, capítol 4, línia de subvenció S1568 «Promoció, foment i realització d’activats i esdeveniments d'interés públic, sociocultural o econòmic per a la Comunitat Valenciana», al capítol 4 del mateix programa pressupostari 111L00 Projectes estratègics, per import de 3.000.000,00 d'euros, per a la creació d'una nova línia de subvenció de concessió directa 168.1.C) per a donar cobertura al Decret 96/2024, de 2 d'agost, del Consell, pel qual s'aproven les bases reguladores i la convocatòria per a la concessió de subvencions directes a persones jurídiques, institucions i entitats, per a la promoció, foment i realització d'activitats i esdeveniments d'interés públic, sociocultural o econòmic per a la Comunitat Valenciana, durant l'any 2024, per tractar-se de crèdits no afectes a compromisos de gasto i no estar vinculats a finançament condicionat.

A este efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Consellera d'Hisenda, Economia i Administració Pública, el Consell,

ACORDA

*Primer*

Autoritzar una minoració de crèdit en l'aplicació D85099481 111L00.48596 S1568, que suposa la disminució de la línia de concessió directa S1568 de l'annex de subvencions i transferències corrents del programa 111.L00 Projectes estratègics, amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S1568 | Promoció, foment i realització d'activitats i esdeveniments d'interés públic, sociocultural o econòmic per a la C. V. | 3.750.000,00 | -3.000.000,00 | 750.000,00 |

  

*Segon*

Autoritzar un increment de crèdit en l'aplicació pressupostària C71194270.111L00.48610 S1706 per import de 3.000.000,00 euros i crear una nova línia de subvenció independent amb les següents dades descriptives:

|  |  |
| --- | --- |
| CODI LÍNIA: S1706 | DENOMINACIÓ: Convocatòria d'ajudes 2024 per a activitats i esdeveniments d'interés públic, sociocultural o econòmic.                                                                   CAP. 4 |
| IMPORT: 3.000.000,00 | BENEFICIARIS PREVISTOS: persones jurídiques, institucions i entitats. |
| MODE DE CONCESSIÓ:  Concessió directa article 168.1.C de la Llei 1/2015.  PUBLICAR DADES: sí. | DESCRIPCIÓ I FINALITAT: finançar la convocatòria pública per a la concessió de subvencions a persones jurídiques, institucions i entitats que promoguen, fomenten o realitzen activitats i esdeveniments d'interés públic, sociocultural o econòmic per a la Comunitat Valenciana durant l'any 2024. |
| APORTACIÓ GENERALITAT NO CONDICIONADA :                                  3.000.000,00 | |

  
  

València, 17 de setembre de 2024

Susana Camarero Benítez

Consellera secretària